

GRAČAC VODOVOD I ODVODNJA d.o.o

23440 GRAČAC, Park Sv. Jurja 1.

Tel. i fax: +385 23 773 728; e-mail: [vodovod@gracac.hr](mailto:vodovod@gracac.hr),

**KLASA: 008-01/15-01/01**

**URBROJ: 2198/31-11-15-1**

**GRAČAC, 26. siječnja 2015.g**

Na temelju članka 14. Zakona o pravu na pristup informacijama («Narodne novine« br. 25/13) i Pravilnika o ustroju, sadržaju i načinu vođenja službenog upisnika o ostvarivanju prava na pristup informacijama («Narodne novine« 83/14), direktor Društva „Gračac vodovod i odvodnja“ d.o.o. donosi

**Odluku o ustrojavanju službenog upisnika o ostvarivanju prava na pristup informacijama i ponovnu uporabu informacija**

**Gračac vodovod i odvodnja d.o.o.**

**Članak 1.**

Ovim Odlukom ustrojava se Upisnik o zahtjevima, postupcima i odlukama o ostvarivanju prava na pristup informacijama, kao i na ponovnu uporabu informacija (dalje u tekstu: Upisnik).

Gračac vodovod i odvodnja d.o.o. u obvezi je voditi poseban službeni upisnik u skladu s odredbama Zakona o pravu na pristup informacijama („Narodne novine“ br. 25/13, 85/15) i Pravilnikom o ustroju, sadržaju i načinu vođenja službenog upisnika o ostvarivanju prava na pristup informacijama i ponovnu uporabu informacija (»Narodne novine«, br. 83/14.).

**Članak 2.**

U Upisnik se, po redoslijedu primitka, upisuju usmeni i pisani zahtjevi korisnika prava na pristup informacijama, kao i zahtjevi za dopunu, ispravak, ponovnu uporabu informacija radi vođenja evidencije o broju podnesenih i riješenih zahtjeva.

Ako je zahtjev podnesen putem elektroničke pošte smatrat će se da je podnesen pisani zahtjev.

**Članak 3.**

Upisnik se vodi u prikladnom elektroničkom obliku koji sadrži podatke iz Obrasca broj 1. – Upisnik o zahtjevima, postupcima i odlukama o ostvarivanju prava na pristup informacijama i ponovnu uporabu informacija, za svaku kalendarsku godinu, uz obvezu ispisivanja listova i uvezivanja na kraju godine.

**Članak 4.**

U Upisnik se upisuju sljedeći podaci:

– redni broj zahtjeva,

– vrsta zahtjeva,

– klasifikacijska oznaka i urudžbeni broj zahtjeva, odnosno drugi evidencijski broj,

– datum primitka zahtjeva,

– način podnošenja zahtjeva (poštom, elektroničkom poštom, usmeno i drugo),

– podaci o podnositelju zahtjeva (ime i prezime, odnosno naziv, adresa odnosno sjedište, kontakt telefon i/ili adresa elektroničke pošte),

– informacija koja se traži (podaci koji su važni za prepoznavanje informacije),

– odluka o zahtjevu (usvojen, djelomično usvojen, odbijen, odbačen, ustupljen, obustavljen postupak, izdana obavijest), uz navođenje pravne osnove,

– odluka prvostupanjskog tijela po žalbi,

– odluka drugostupanjskog tijela po žalbi,

– odluka Visokog upravnog suda Republike Hrvatske po tužbi,

– visina ostvarene naknade iz članka 19. Zakona o pravu na pristup informacijama,

– napomena.

**Članak 5.**

Upisnik vodi službenik za informiranje, koji je dužan poduzeti sve radnje i mjere radi urednog vođenja Upisnika te postupati u skladu sa ovlastima propisanim Zakonom.

**Članak 6.**

Upisnik se zaključuje na kraju svake kalendarske godine (31. prosinca) na način da se iza posljednjeg upisanog rednog broja stavlja službena zabilješka koja sadrži: dan, mjesec i godinu zaključivanja, redni broj posljednjeg upisa u Upisniku, broj riješenih zahtjeva i broj neriješenih zahtjeva.

Službenu zabilješku o zaključivanju Upisnika upisuje u Upisnik i nakon ispisivanja iste potpisuje službenik za informiranje.

U ispisanom i zaključenom Upisniku tekst se ne smije brisati, ispravljati niti učiniti nevidljivim, a iznimno, pogreška se može ispraviti tako da se ista precrta vodoravnom crtom te upiše točan podatak, o čemu službenik stavlja službenu zabilješku u rubrici napomena.

„Gračac vodovod i odvodnja“ d.o.o. dužna je osigurati sigurnosnu kopiju upisnika u elektroničkom obliku, kopiranjem na prijenosni informatički medij ili na drugi prikladan način.

**Članak 7.**

Ova Odluka stupa na snagu danom donošenja, a objavit će se na oglasnoj ploči i na [www.gracac.hr](http://www.gracac.hr).

**DIREKTOR**

**Marko Gale**